André Armand Vingt-Trois

André Armand Vingt-Trois (1942–2025) var en katolsk kardinal og erkebiskop av Paris i Frankrike.

 Liv og virke 
 Bakgrunn 
André Vingt-Trois ble født av Paulette Vuillamy og Armand Vingt-Trois i det 5. arrondissement i Paris. Etter å ha fullført studiene ved Lycée Henri IV, begynte han å studere katolsk teologi og filosofi ved Saint-Sulpice-seminaret i Issy-les-Moulineaux i 1962. Han måtte avbryte studiene fra 1964 til 1965 på grunn av militærtjenesten, som innebar stasjonering i Vest-Tyskland.

Han fullførte studiene med en lisensiatgrad i teologi fra Institut Catholique de Paris. Han ble diakonviet den 27. oktober 1968 av  Daniel-Joseph-Louis-Marie Pézeril, hjelpebiskop i Paris.

 Prest 
Den 28. juni 1969 mottok han presteordinasjonens sakrament fra kardinalerkebiskop François Marty av Paris. Han var deretter kapellan i menigheten Sainte-Jeanne de Chantal i det 16. arrondissement. I 1974 ble han utnevnt til direktør for Saint-Sulpice-seminaret, der han også underviste i moralteologi og sakramentalteologi.

Etter at Jean-Marie Lustiger ble utnevnt til erkebiskop av Paris i 1981, utnevnte han Vingt-Trois til generalvikar i erkebispedømmet.

 Hjelpebiskop i Paris 
Pave Johannes Paul II utnevnte ham til titulærbiskop av Thibilis den 25. juni 1988, og til hjelpebiskop i Paris. Han ble ordinert til biskop av kardinal Jean-Marie Lustiger den 14. oktober samme år. De medkonsekrererende var Daniel-Joseph-Louis-Marie Pézeril, hjelpebiskop i Paris, og Gabriel Marie Étienne Vanel, erkebiskop av Auch.

 Erkebiskop av Tours 
Den 21. april 1999 ble han utnevnt av pave Johannes Paul II til erkebiskop av Tours.

Han relanserte de tre bispedømmelige akser som hans forgjenger, erkebiskop Michel Moutel, hadde fremlagt: «bønn, nestekjærlighet og misjon», og den 11. november 2002 inviterte han menighetene til å tyde «Guds veier i [sin] historie» for å «bedre forstå hvordan Han kaller oss til å forkynne evangeliet».Venez à l'écart, 11 novembre 2002 – 11 novembre 2003, Archives historiques du diocèse de Tours Med «Avance au large», den 11. november 2003, ba han hver menighet om å «utarbeide en lokal handlingsplan».Avance au large, 2004 2009, Archives historiques du diocèse de Tours Den 11. november 2004 inviterte han folk til å «takke Gud for veien de har gått» og gledet seg over «håpets handling for fremtiden» som lokalsamfunnene har tatt gjennom målene de har satt seg.Avance au large, 2004 2009, Archives historiques du diocèse de Tours

Etter terrorangrepene 11. september 2001  organiserte han interreligiøse møter«Le premier dîner annuel du CRIF à Tours», Courrier français de Touraine, 15 décembre 2006 som lot forskjellige trosretninger og religioner dele sine perspektiver på ulike emner, som «videreformidling av religiøs tro», sem ble tatt opp på det femte møtet. den  26. november 2003.«Catholicisme: l'évolution de la catéchèse», Courrier français de Touraine, 12 décembre 2003

Den 8. desember 2001 autoriserte han ved dekret pilegrimsreiser og offentlig gudstjeneste feiret på L'Île-Bouchard til ære for «Vår Frue av Bønnen», etter en atten måneder lang bispedømmelig undersøkelse.

 Erkebiskop av Paris 
Den 11. februar 2005 etterfulgte han kardinal Jean-Marie Lustiger som erkebiskop av Paris. Den høytidelige embedstiltredelse fant sted med hans tronbestigelse den 5. mars samme år i Notre Dame de Paris-katedralen. Videre ble han utnevnt til ordinarius for de troende av den bysantinske ritus i Frankrike den 14. mars 2005.

 Kardinal 
Den 17. oktober 2007 bekjentgjorde pave Benedikt XVI at han ville bli kreert til kardinal ved et konsistorium planlagt for 24. november samme år.
Vingt-Trois ble valgt til president for Den franske bispekonferanse den 5. november 2007 i Lourdes. Georges Pontier etterfulgte ham i dette embetet i 2013.

Vingt-Trois var en høylytt motstander av forsøkene på å innføre likekjønnet ekteskap i Frankrike. 

Vingt-Trois ble i 2011 utnevnt til offiser av den franske Æreslegionen.«Ordre national de la légion d'honneur. Décret du 30 décembre 2011 portant nomination», Journal Officiel , nr.1, 1. januar 2012, s. 24.

André Armand Vingt-Trois fikk innvilget sin aldersbetingede avskjedssøknad i 2017.

Vingt-Trois døde den 18. juli 2025, i en alder av 82 år.

 Episkopalgenealogi 
Hans episkopalgenealogi er:
 Kardina Scipione Rebiba (1504–1577) 
 Kardinal Giulio Antonio Santori (1532–1602) *bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Marcantonio Colonna (1724–1793) *1762
 Kardinal Hyacinthe-Sigismond Gerdil (1718–1802) *1777
 Kardinal Giulio Maria della Somaglia (1744–1830) *1788
 Kardinal Carlo Odescalchi (1785–1841) *1823
 Biskop Eugène-Charles-Joseph de Mazenod (1782–1861) *1832
 Kardinal Joseph Hippolyte Guibert (1802–1886) *1842
 Kardinal François-Marie-Benjamin Richard de la Vergne (1819–1908) *1872
 Biskop Marie-Prosper-Adolphe de Bonfils (1841–1912) *1898
 Kardinal Louis-Ernest Dubois (1856–1929) *1901
 Erkebiskop Georges-François-Xavier-Marie Grente (1872–1959) *1918
 Biskop Marcel-Marie-Joseph-Henri-Paul Dubois (1896–1967) *1948
 Kardinal Gabriel Auguste François Marty (1904–1994) *1952
 Kardinal Aron Jean-Marie Lustiger (1926–2007) *1979
 Kardinal André Armand Vingt-Trois (1942–2025) *1988

 Referanser 

 Eksterne lenker 
  André Armand Vingt-Trois hos The Cardinals of the Holy Roman Church

Kategori:Franske katolske biskoper
Kategori:Franske kardinaler
Kategori:Linjen Rebiba
Kategori:Æreslegionen